


RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO RAJONO DAUGIABUČIŲ GYVENAMŲJŲ NAMŲ ATNAUJINIMO RĖMIMO PROGRAMOS TVARKOS APRAŠO PATVIRTINIMO

2025 m. kovo 27 d. Nr. T-623
Radviliškis


Radviliškio rajono savivaldybės taryba nusprendžia:
. Patvirtinti Radviliškio rajono daugiabučių gyvenamųjų namų atnaujinimo rėmimo programos tvarkos aprašą (pridedama).
. Pripažinti netekusiais galios:
. Radviliškio rajono savivaldybės tarybos 2015 m. gegužės 21 d. sprendimą Nr. T-25 „Dėl Specialiosios daugiabučių namų ir kitos paskirties pastatų savininkų rėmimo programos nuostatų patvirtinimo ir jos komisijos sudarymo“ su visais pakeitimais ir papildymais.
. Radviliškio rajono savivaldybės tarybos 2015 m. gegužės 21 d. sprendimą Nr. T-24 „Dėl Specialiosios daugiabučių namų, valdomų pagal jungtinės veiklos sutartis, rėmimo programos nuostatų patvirtinimo ir jos komisijos sudarymo“ su visais pakeitimais ir papildymais.



Savivaldybės meras       	       Kazimieras Račkauskis

PATVIRTINTA
Radviliškio rajono savivaldybės tarybos
2025 m. kovo 27 d. sprendimu Nr. T-623



 SKYRIUS


.	Radviliškio rajono daugiabučių gyvenamųjų namų atnaujinimo rėmimo programos (toliau – Programa) tvarkos aprašas (toliau – Aprašas) nustato Radviliškio rajono savivaldybės (toliau – Savivaldybė) daugiabučių gyvenamųjų namų bendrojo naudojimo objektų atnaujinimui patirtų išlaidų kompensavimo sąlygas ir tvarką, prašymų teikimo bei nagrinėjimo tvarką, Programos lėšų skyrimo, naudojimo ir apskaitos tvarką. 
.	Apraše vartojamos sąvokos:
.	Daugiabutis namas – trijų ir daugiau butų gyvenamasis namas. 
.	Pastato bendrojo naudojimo objektai – pagrindinės pastato konstrukcijos (pamatai, visos laikančiosios sienos ir kolonos, išorinės sienos ir vidinės pertvaros, atskiriančios bendrojo naudojimo patalpas nuo skirtingiems savininkams priklausančių butų ir kitų patalpų, perdangos, stogas, fasado architektūros detalės ir išorinės (fasado) konstrukcijos (balkonų, lodžijų ir terasų laikančiosios konstrukcijos, aptvarai, stogeliai, išorės durys, išoriniai laiptai), tarpaukštinių laiptų konstrukcijos, nuožulnos, bendrosios pastato inžinerinės sistemos – pastato bendrojo naudojimo mechaninė, elektros, dujų, šilumos, sanitarinės technikos ir kita įranga (įskaitant pastato elektros skydinę, šilumos punktą, šildymo ir karšto vandens sistemos vamzdynus ir radiatorius, vandentiekio ir kanalizacijos vamzdynus, rankšluosčių džiovintuvus), pastato bendrojo naudojimo patalpos ir kitos pastato dalys – pastato laiptinės, holai, koridoriai, galerijos, palėpės, sandėliai, rūsiai, pusrūsiai ir kitos patalpos, bendrojo naudojimo balkonai, lodžijos, terasos, jeigu jie nuosavybės teise nepriklauso atskiriems savininkams.
.	Bendrojo naudojimo objektų valdytojas (toliau – Valdytojas) – daugiabučio gyvenamojo namo butų ir kitų patalpų savininkų bendrija, jungtinės veiklos sutartimi įgaliotas asmuo.
.	Komisija – Programos lėšų skyrimui Radviliškio rajono savivaldybės administracijos direktoriaus įsakymu sudaryta nuolatinė komisija.
. Programos lėšos – Savivaldybės biudžeto lėšos.
. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos teisės aktuose, reglamentuojančiuose statinių techninės ir naudojimo priežiūros tvarką.

. Programos tikslas – skatinti daugiabučių gyvenamųjų namų savininkus bei Valdytojus: 
. likviduoti daugiabučių gyvenamųjų namų techninius defektus, kurie kelia grėsmę namo ar atskirų jų konstrukcijų stabilumui ir (ar) žmonių saugumui, atnaujinti bendrojo naudojimo objektus, atskiras jų dalis pritaikant tikslingam naudojimui, didinti namo energijos naudojimo efektyvumą, pagerinti gyventojų gyvenimo kokybę bei komforto sąlygas;
. atnaujinti Savivaldybės gyventojų gyvenamąjį fondą.

. Užtikrinti, kad Programos įgyvendinimui skiriamos lėšos:
. skatintų Valdytojus įgyvendinti energiją taupančias priemones, rūpintis gyvenamuoju fondu, padėtų išvengti bendrijų, jungtinės veiklos dalyvių valdomų daugiabučių gyvenamųjų namų techninių defektų, kurie kelia grėsmę namo ar atskirų jų konstrukcijų stabilumui ir (ar) žmonių saugumui;
. įtakotų daugiabučių gyvenamųjų namų atitikimą teisės aktuose numatytų esminių statinio reikalavimų visumą;
. prisidėtų prie visuomenės švietimo apie namų energinio naudingumo didinimą ir energijos taupymą ir informavimo apie rėmimo programą.

.	Programos lėšos naudojamos ir skiriamos: 
.	daugiabučio namo techniniams defektams, kurie kelia grėsmę namo ar jo konstrukcijų stabilumui ir (ar) žmonių saugumui, pašalinti – skiriama ne daugiau kaip 50 proc. patirtų išlaidų sumos;
. daugiabučio namo bendrojo naudojimo objektams atnaujinti, energijos naudojimo name efektyvumui didinti, namo bendrosioms inžinerinėms sistemoms atnaujinti – skiriama ne daugiau kaip 30 proc. patirtų išlaidų sumos.
. Vienam daugiabučiam namui per kalendorinius metus skirta Programos lėšų suma negali viršyti 1 000 Eur. Kompensuojamos tik einamaisiais ir praėjusiais kalendoriniais metais patirtos išlaidos;
.  Stokojant lėšų, pirmenybė teikiama tiems daugiabučiams, kurie:
. teikia Prašymą pagal Aprašo 7.1 papunktį;
. anksčiausiai pateikė Prašymus. 
. Nepanaudotos kalendoriniais metais Programos lėšos grąžinamos į Savivaldybės biudžetą.

.	Valdytojas Savivaldybės administracijai pateikia užpildytą nustatytos formos prašymą (Aprašo priedas) dėl patirtų išlaidų kompensavimo (toliau – Prašymas) ir Aprašo 12 punkte detalizuotus dokumentus.
.	Kartu su Prašymu privalo būti pateikti šie dokumentai (patvirtintos jų kopijos):
.	daugiabučio namo techninę būklę patvirtinantis dokumentas (defektinis aktas, ekspertizės aktas ar kt.), teikiant Prašymą pagal Aprašo 7.1 papunktį;
.	daugiabučio namo metinės (sezoninės) apžiūros techninės priežiūros aktas, kuriame nurodyti darbai, dėl kurių kreipiamasi, teikiant Prašymą pagal Aprašo 7.2 papunktį;
. daugiabučio namo patirtas išlaidas patvirtinančių dokumentų (sąmatos, detalūs darbų priėmimo-perdavimo aktai, sąskaitų–faktūros, sutartys ir kt.) ir apmokėjimą patvirtinančių dokumentų kopijos.

.	Gauti Prašymai registruojami Savivaldybės administracijos naudojamoje dokumentų valdymo sistemoje. Prašymai priimami dviem etapais:
. nuo kalendorinių metų gegužės 1 d. iki birželio 5 d.;
. nuo kalendorinių metų spalio 1 d. iki lapkričio 5 d.
.	Pateiktus Prašymus nagrinėja Komisija. Komisiją sudaro ne mažiau kaip 5 nariai. Komisija savo darbe vadovaujasi šiuo Aprašu bei Komisijos darbo reglamentu, kurį tvirtina Administracijos direktorius.
.	Prašymų nagrinėjimui nustatomas 20 (dvidešimties) darbo dienų terminas. Prašymų nagrinėjimo terminas skaičiuojamas nuo visų Apraše nustatytų dokumentų Savivaldybės administracijai pateikimo dienos, bet ne anksčiau kaip paskutinę prašymų priėmimo dieną. 
.	Prašymų eiliškumas nustatomas pagal Prašymų gavimo ir registracijos Savivaldybės administracijoje datą.
.	Jei Prašymai pateikiami netinkamai užpildyti ar pateikiami ne visi reikalaujami dokumentai, Komisija apie tai per 5 darbo dienas nuo vykusio Komisijos posėdžio informuoja Valdytoją, nurodydama iki 5 darbo dienų terminą pateiktiems dokumentams patikslinti ar papildomiems dokumentams pateikti. Negavus patikslinimų ar nesulaukus trūkstamų dokumentų iki nurodyto termino, Prašymas nenagrinėjamas, apie tai raštu ar el. paštu informuojamas Valdytojas. 
.	Prašymas nenagrinėjamas, jeigu iki Komisijos posėdžio gaunamas Valdytojo prašymas jo nenagrinėti.  
.	Komisija, esant būtinybei (kai iš Valdytojo pateiktų dokumentų negalima tiksliai nustatyti defektų, atliktų darbų ir kt.), pagal gautus Prašymus, gali vykti apžiūrėti objektus į vietą. Tokiu atveju surašomas faktinių aplinkybių patikrinimo aktas. Komisija į apžiūrą gali kviesti nepriklausomus ekspertus ar kitus specialistus nagrinėjamoms aplinkybėms nustatyti / patvirtinti. Objekto apžiūroje privalo dalyvauti Valdytojas. 
.	Komisija Prašymą išnagrinėja ir apie priimtus sprendimus Valdytoją informuoja per Aprašo 17 punkte nustatytą terminą. Išskirtinais atvejais (faktinių aplinkybių tikrinimas vietoje ir kt.), Prašymo nagrinėjimo terminas gali būti pratęsiamas iki 5 darbo dienų, apie termino pratęsimą informuojamas Prašymą pateikęs Valdytojas. 
. Komisija, išnagrinėjusi Prašymą, teikia siūlymą (Komisijos siūlymas įforminamas protokolu) Savivaldybės administracijos direktoriui sprendimui dėl lėšų skyrimo priimti. 
. Lėšos skiriamos Administracijos direktoriaus įsakymu, atsižvelgiant į Komisijos siūlymą, ne vėliau kaip per 5 darbo dienas nuo siūlymo pateikimo dienos.
. Lėšas į Valdytojo prašyme nurodytą atsiskaitomąją sąskaitą Savivaldybės administracijos Centrinė buhalterija perveda per 30 dienų nuo administracijos direktoriaus sprendimo.
. Programos lėšos gavėjui pervedamos tik banko pavedimais ir gali būti naudojamos tik tolimesniems daugiabučio namo bendrojo naudojimo objektų atnaujinimo darbams.

. Aprašą tvirtina, keičia, papildo ar pripažįsta netekusiu galios Savivaldybės taryba.
. Programos lėšų apskaitą tvarko Savivaldybės administracijos Centralizuotas buhalterinės apskaitos skyrius.
. Už finansinės paramos lėšų tikslinį panaudojimą atsako Valdytojas.
. Paaiškėjus, kad skirta finansinė parama buvo panaudota ne pagal paskirtį, Valdytojas privalo lėšas grąžinti į Savivaldybės biudžetą, to nepadarius lėšos išieškomos teisės aktų nustatyta tvarka.
. Pasibaigus kalendoriniams metams, Komisijos pirmininkas supažindina Savivaldybės tarybą apie Komisijos veiklą ir Programos lėšų panaudojimą pateikdamas ataskaitą. 
. Programos vykdymo kontrolę vykdo Radviliškio rajono savivaldybės kontrolės ir audito tarnyba.

________________

Radviliškio rajono daugiabučių gyvenamųjų namų 
atnaujinimo rėmimo programos tvarkos aprašo priedas

Gavimo data ______________________

_______________________________________________________________________
(vardas, pavardė arba juridinio asmens pavadinimas)
________________________________________________________________________
(gyvenamosios vietos / buveinės adresas, telefono Nr.)

Radviliškio rajono savivaldybės administracijai

PRAŠYMAS DĖL PATIRTŲ IŠLAIDŲ KOMPENSAVIMO

20_____ m. _______________ mėn. ____ d.
Radviliškis

Vadovaujantis Radviliškio rajono daugiabučių gyvenamųjų namų atnaujinimo rėmimo programos tvarkos aprašo ____________ papunkčiu, prašome skirti ______________Eur. 

Trumpas patirtų išlaidų apibūdinimas: 
________________________________________________________________________ 
________________________________________________________________________ 
________________________________________________________________________

Projekto įgyvendinimo pradžios / pabaigos datos _____________________________________
Visa projekto įgyvendinimo suma ________________________ Eur
Atsiskaitomosios sąskaitos rekvizitai ___________________________________________
(banko pavadinimas, kodas, a. s. numeris)

Prašymo priedai (išvardinti):
1. ...........................;
2. ................... ir t.t.

Bendrijos vadovo arba Jungtinės veiklos sutartimi įgalioto asmens vardas, pavardė, parašas 
________________________________________________________________________


Data ___________

________________

